b'\n_START_ARTICLE_\nAkustika\n_START_PARAGRAPH_\nAkustika je znanstvena veda, ki se ukvarja s preu\xc4\x8devanjem vseh mehanskih valovanj v plinih, teko\xc4\x8dinah in trdnih snoveh. Vklju\xc4\x8duje tudi teme, kot so vibracije, zvok , ultrazvok in infrazvok. Znanstvenik, ki dela na podro\xc4\x8dju akustike je akustik, medtem ko nekoga, ki dela na podro\xc4\x8dju akusti\xc4\x8dne tehnologije imenujemo akusti\xc4\x8dni in\xc5\xbeenir. Uporaba akustike je prisotna v skoraj vseh vidikih sodobne dru\xc5\xbebe, najbolj o\xc4\x8ditna pa je avdio akustika in kontrola hrupa industrij._NEWLINE_Sluh je ena od najbolj klju\xc4\x8dnih sredstev za pre\xc5\xbeivetje v svetu \xc5\xbeivali. Govor pa je ena izmed najbolj razpoznavnih zna\xc4\x8dilnosti \xc4\x8dlove\xc5\xa1kega razvoja in kulture. Znanost akustike se \xc5\xa1iri preko \xc5\xa1tevilnih vidikov dru\xc5\xbebe, glasbe, medicine, arhitekture, industrijske proizvodnje, vojskovanja in \xc5\xa1e drugih. \xc5\xbdivalske vrste, kot so ptice pevke in \xc5\xbeabe, uporabljajo zvok in sluh kot klju\xc4\x8den element parjenja ali ozna\xc4\x8devanja ozemlja. Delo Roberta Bruce Lindsaya \xc2\xbbWheel of acoustics\xc2\xab\xc2\xa0je dobro sprejet pregled podro\xc4\x8dij akustike._NEWLINE_Beseda "akustika" izvira iz gr\xc5\xa1ke besede \xe1\xbc\x80\xce\xba\xce\xbf\xcf\x85\xcf\x83\xcf\x84\xce\xb9\xce\xba\xcf\x8c\xcf\x82 (akoustikos), kar pomeni, "za poslu\xc5\xa1anje, pripravljeno poslu\xc5\xa1ati " in to izhaja iz \xe1\xbc\x80\xce\xba\xce\xbf\xcf\x85\xcf\x83\xcf\x84\xcf\x8c\xcf\x82 (akoustos), "sli\xc5\xa1al, zvo\xc4\x8dno," ki izhaja iz glagola \xe1\xbc\x80\xce\xba\xce\xbf\xcf\x8d\xcf\x89 (akouo), "sli\xc5\xa1im".\n_START_SECTION_\nZgodnje raziskave v akustiki\n_START_PARAGRAPH_\nV 6. stoletju pred na\xc5\xa1im \xc5\xa1tetjem, je filozofa Pitagoro zanimalo, zakaj se nekatere kombinacije glasbenih zvokov zdijo lep\xc5\xa1e od drugih, in odgovor je na\xc5\xa1el v \xc5\xa1tevilskih razmerjih, ki predstavljajo serijo harmoni\xc4\x8dnih prizvokov na struni. Zasluge ima tudi za to, da je odkril, da dol\xc5\xbeino vibrirajo\xc4\x8de strune lahko izrazimo kot razmerje celih \xc5\xa1tevil (npr. 2 ali 3, 3 do 4), proizvedeni toni bodo harmoni\xc4\x8dni. Manj\xc5\xa1a kot so cela \xc5\xa1tevila, bolj harmoni\xc4\x8dni je zvok. \xc4\x8ce bi, na primer, struna z dolo\xc4\x8deno dol\xc5\xbeino zvenela harmoni\xc4\x8dno z drugo struno, bi bila prva za polovico manj\xc5\xa1a od druge strune. Z drugimi besedami, \xc4\x8de je struna ugla\xc5\xa1ena na noto C, bi dvakrat dalj\xc5\xa1a enaka struna, zvenela kot C eno oktavo ni\xc5\xbeje.  _NEWLINE_Aristotel (384-322 pred na\xc5\xa1im \xc5\xa1tetjem) odkrije, da zvok sestavlja kr\xc4\x8denje in \xc5\xa1irjenje zraka. \xc2\xbbdel\xc4\x8dek zraka je pahnjen naprej in ta pahne sosednji del\xc4\x8dek zrak naprej in se vrne v prvotni polo\xc5\xbeaj\xe2\x80\xa6\xc2\xab, se glasi obrazlo\xc5\xbeitev zvo\xc4\x8dnega vala._NEWLINE_Pribli\xc5\xbeno 20 let pred na\xc5\xa1im \xc5\xa1tetjem je rimski arhitekt in in\xc5\xbeenir Vitruvij napisal razpravo o akusti\xc4\x8dnih lastnostih gledali\xc5\xa1\xc4\x8da, vklju\xc4\x8dno z razpravo o interferenci, odmevih in reverberaciji - za\xc4\x8detki arhitekturne akustike. V njegovi peti knjigi De Architectura (deset knjig za arhitekturo), Vitruvij opisuje zvok kot valovanje, primerljivo z vodnim valom raz\xc5\xa1irjenim v tri dimenzije, ki se ob trku v oviro odbijejo in ovirajo naslednje valove. Opisal je dvigujo\xc4\x8de sede\xc5\xbee v anti\xc4\x8dnih gledali\xc5\xa1\xc4\x8dih. Oblikovani so tako, da prepre\xc4\x8dijo poslab\xc5\xa1anje zvoka. Priporo\xc4\x8dal je tudi, da se postavi bronaste posode ustreznih dimenzij v gledali\xc5\xa1\xc4\x8dih, ki bodo resonirale \xc4\x8detrto oktavo, peto oktavo in tako naprej, do dvojne oktave. Tako bi odmevalo v bolj za\xc5\xbeelenih, harmoni\xc4\x8dnih notah. _NEWLINE_Fizikalno razumevanje akusti\xc4\x8dnih procesov je hitro napredovalo med in po znanstveni revoluciji. Predvsem Galileo Galilei (1564-1642), pa tudi Marin Mersenne (1588-1648), sta neodvisno odkrila popolne zakone vibrirajo\xc4\x8dih strun (dokon\xc4\x8dala sta, kar je Pitagora za\xc4\x8del 2000 let prej). Galileo je napisal "Valovi so vibracije zvo\xc4\x8dnega telesa in se \xc5\xa1irijo po zraku. To povzro\xc4\x8di dra\xc5\xbeljaje v u\xc5\xa1esu, ki to interpretira kot zvok." Ta izjemna izjava ka\xc5\xbee na za\xc4\x8detke fizikalne in psiholo\xc5\xa1ke akustike. Eksperimentalne meritve hitrosti zvoka v zraku so bila uspe\xc5\xa1no izvedena med letoma 1630 in 1680 s \xc5\xa1tevilnimi raziskovalci, ve\xc4\x8dinoma Mersenne. Medtem Newton (1642-1727) postavi odnos za hitrost valovanja v trdnem stanju. To je  temelj fizikalne akustike ( Principia , 1687).\n_START_SECTION_\n18. stoletje in dalje\n_START_PARAGRAPH_\nV osemnajstem stoletju je pri\xc5\xa1lo do pomembnega napredka v akustiki ko so matematiki za\xc4\x8deli uporabljati nove tehnike ra\xc4\x8dunanja in sestavljanja teorije \xc5\xa1irjenja zvo\xc4\x8dnega valovanja. V devetnajstem stoletju so bile veliki matemati\xc4\x8dnih akustiki Helmholtz v Nem\xc4\x8diji, ki je utrdil polje fizikalne akustike, in Lord Rayleigh v Angliji, ki je v kombinaciji s predhodnim znanjem in s svojimi prispevki pripomogel k temu podro\xc4\x8dju v delu Teorija zvoka (1877). V 19. stoletju so Wheatstone, Ohm, in Henry razvili smisel med elektriko in akustiko._NEWLINE_Dvajseto stoletje je doseglo rast tehnolo\xc5\xa1kih zahtevkov velikega znanstvenega znanja, ki je bilo takrat v veljavi. Prva je bila vloga Sabine in njegovega revolucionarnega dela v arhitekturni akustiki, in sledili so \xc5\xa1e mnogi. Podvodna akustika je bila uporabljena za odkrivanje podmornic v prvi svetovni vojni. Zvo\xc4\x8dni posnetki in telefon so igrali pomembno vlogo v globalni preobrazbi dru\xc5\xbebe. Merjenje zvoka in analiza sta dosegla novo raven natan\xc4\x8dnosti in prefinjenosti z uporabo elektronike in ra\xc4\x8dunalni\xc5\xa1tva. Ultrazvo\xc4\x8dni frekven\xc4\x8dni razpon je omogo\xc4\x8dal popolnoma nove vrste uporabe v medicini in industriji. Nove vrste pretvornikov (generatorjev in sprejemnikov za akusti\xc4\x8dne energije) so izumili in jih uporabljati.\n_START_SECTION_\n\xc5\xa0irjenja valov: nivo tlaka\n_START_PARAGRAPH_\nPri snoveh, kot so zrak in voda, se zvo\xc4\x8dni valovi \xc5\xa1irijo kot motnje zunanjega tlaka. Medtem, ko je ta motnja po navadi majhna, jo \xc4\x8dlove\xc5\xa1ko uho \xc5\xa1e vedno lahko zazna. Najmanj\xc5\xa1i zvok, ki ga \xc4\x8dlovek lahko sli\xc5\xa1i, se imenuje prag sli\xc5\xa1nosti in je za devet faktorjev manj\xc5\xa1i od tlaka okolice. Glasnost teh motenj se imenuje nivo zvo\xc4\x8dnega tlaka (SPL \xe2\x80\x93 sound pressure level) in se meri na logaritemski skali v decibelih.\n_START_SECTION_\n\xc5\xa0irjenja valov: frekvenca\n_START_PARAGRAPH_\nFiziki in akusti\xc4\x8dni in\xc5\xbeenirji so razlagali zvo\xc4\x8dni tlak kot frekvence, deloma zato, ker to na\xc5\xa1a u\xc5\xa1esa razlagajo kot zvok. To kar mi do\xc5\xbeivljamo ob "visokim glasom" ali ob "nizkem glasu" so vibracije v tlaku, ki imajo vi\xc5\xa1je ali ni\xc5\xbeje \xc5\xa1tevilo nihajev na sekundo. V navadni akusti\xc4\x8dni meritvi, so zvo\xc4\x8dni signali vzor\xc4\x8deni v \xc4\x8dasu, nato pa so predstavljeni v bolj smiselni obliki, kot pasovi oktav ali v grafu frekvenc v odvisnosti od \xc4\x8dasa. Obe metodi se uporabljajo za analizo zvoka in bolj\xc5\xa1e razumevanje akusti\xc4\x8dnih fenomenov._NEWLINE_Celoten spekter zvoka lahko razdelimo na tri dele: zvok, ultrazvoka, in infrazvok. Zvok je  obmo\xc4\x8dje  med 20 Hz in 20.000 Hz. To obmo\xc4\x8dje je pomembno, ker te frekvence lahko zazna \xc4\x8dlove\xc5\xa1ko uho. To obmo\xc4\x8dje ima \xc5\xa1tevilne uporabe, vklju\xc4\x8dno z govorno komunikacijo in glasbo. Ultrazvo\xc4\x8dni obmo\xc4\x8dje se nana\xc5\xa1a na zelo visoke frekvence: 20.000 Hz in vi\xc5\xa1je. To obmo\xc4\x8dje ima kraj\xc5\xa1e valovne dol\xc5\xbeine, ki omogo\xc4\x8dajo bolj\xc5\xa1o lo\xc4\x8dljivost v fotografski tehnologiji. Medicinski pripomo\xc4\x8dki, kot je ultrazvok delajo na ultrazvo\xc4\x8dnem frekven\xc4\x8dnem obmo\xc4\x8dju. Na drugi strani spektra, so najni\xc5\xbeje frekvence znane kot infrazvok. Te frekvence se lahko uporablja za prou\xc4\x8devanje geolo\xc5\xa1kih pojavov, kot so potresi._NEWLINE_Instrumenti za analizo, kot je spektralni analizator, olaj\xc5\xa1a vizualizacijo in merjenje zvo\xc4\x8dnih signalov in njihovih lastnosti. Spektrogram lahko naredi instrument, ki omogo\xc4\x8da grafi\xc4\x8dni prikaz \xc4\x8dasa pri razli\xc4\x8dnem nivoju tlaka in frekven\xc4\x8dnih profilih, ki dajeta specifi\xc4\x8den zvo\xc4\x8dni signal. Ta opredeljuje njegov zna\xc4\x8daj.\n_START_SECTION_\nPretvorbe v akustiki\n_START_PARAGRAPH_\nPretvornik je naprava, ki pretvarja neke vrste energije v drugo obliko. V akustiki to pomeni pretvarjanje iz zvo\xc4\x8dne energije  v elektri\xc4\x8dno energijo  ali pa obratno. V Elektroakusti\xc4\x8dna pretvorbo spadajo zvo\xc4\x8dnik, mikrofon, hidrofon in sonar projektor. Te naprave pretvarjajo zvo\xc4\x8dno valovanje v elektri\xc4\x8dno ali obratno. Najbolj uporabljeni na\xc4\x8dini pretvarjanja so s pomo\xc4\x8djo elektromagnetizma, elektrostatike in s piezo-kristali._NEWLINE_Pri pretvorbi se najbolj uporabljajo zvo\xc4\x8dniki (nizkotonec oz woofer in visokotonec), to so naprave, ki generirajo zvo\xc4\x8dne valove na podlagi elektri\xc4\x8dnega signala in s pomo\xc4\x8djo zvo\xc4\x8dne tuljave. Electret mikrofoni in kondenzatorski mikrofoni uporabljajo za delovanje elektrostatiko, ko zvo\xc4\x8dni val zadene ob membrano, jo zatrese in s tem spremeni napetost na mikrofonu. Ultrazvok, ki se uporablja v medicini deluje s pomo\xc4\x8djo piezo-kristalov. Ti so narejeni iz posebne keramike, pri kateri so mehanske vibracije in elektri\xc4\x8dno polje povezana v sami zgradbi materiala.\n_START_SECTION_\nAkustik\n_START_PARAGRAPH_\nAkustik je strokovnjak na podro\xc4\x8dju akustike.\n_START_SECTION_\nIzobra\xc5\xbeevanje\n_START_PARAGRAPH_\nObstaja veliko vrst akustikov, vendar ima ve\xc4\x8dina narejen magisterij ali doktorat. Nekateri imajo diplomo iz akustike, medtem ko drugi vstopajo v to podro\xc4\x8dje preko fizike ali in\xc5\xbeeniringa. Delo na podro\xc4\x8dju akustike zahteva veliko znanja iz podro\xc4\x8dja matematike in znanosti. Ve\xc4\x8dina akusti\xc4\x8dnih znanstvenikov dela na podro\xc4\x8dju raziskav in razvoja. Nekaj temeljnih raziskav dela ne tem, da bi bolje razumeli na\xc5\xa1e zaznavanje (sluh, psihoakustika, nevrofiziologija) iz glasbe, hrupa in govora. Drugi akustiki se pa ukvarjajo s tem, kako zvok vpliva na okolje med njegovim \xc5\xa1irjenjem (npr. podvodna akustika, arhitekturna akustika). Druga podro\xc4\x8dja dela so navedena v spodnjem \xc4\x8dlanku discipline. Akusti\xc4\x8dni znanstveniki delajo v vladnih, univerzitetnih in zasebnih industrijskih laboratorijih. Mnogi gredo delat v akusti\xc4\x8dni in\xc5\xbeeniring. Nekatera podro\xc4\x8dja, kot so fakultete (akademija), pa zahtevajo doktorat iz filozofije.\n_START_SECTION_\nDiscipline\n_START_PARAGRAPH_\nTe discipline so nekoliko spremenjeni seznam iz PACS ( fizika in astronomija klasifikacijskega sistema ) kodiranja, ki ga uporablja akusti\xc4\x8dno zdru\xc5\xbeenje Amerike.\n_START_SECTION_\nArheoloakustika\n_START_PARAGRAPH_\nArheoloakustika je \xc5\xa1tudija zvoka v arheologiji. To obi\xc4\x8dajno vklju\xc4\x8duje preu\xc4\x8devanje akustike arheolo\xc5\xa1kih najdi\xc5\xa1\xc4\x8d in najdb.\n_START_SECTION_\nAeroakustika\n_START_PARAGRAPH_\nAeroakustika je \xc5\xa1tudija hrupa, ki ga povzro\xc4\x8di zrak. Na primer, hrup ustvarjen s pomo\xc4\x8djo turbulence ali pretoka zvoka skozi zrak v teko\xc4\x8dinah. To znanje se uporablja za \xc5\xa1tudij, kako se uti\xc5\xa1a  letala. Aeroakustika je pomembna za razumevanje, kako delujejo pihalna glasbila.\n_START_SECTION_\nObdelava zvo\xc4\x8dnih signalov\n_START_PARAGRAPH_\nObdelava akusti\xc4\x8dnega signala je elektronska manipulacija zvo\xc4\x8dnih signalov. Aplikacija vklju\xc4\x8duje: aktivni nadzor hrupa; oblikovanje slu\xc5\xa1nih aparatov; odstranjevanje odmevov in zaznavnje kodiranja (npr MP3 ali Opus ).\n_START_SECTION_\nArhitekturna akustika\n_START_PARAGRAPH_\nArhitekturna akustika (akustika prostorov) vklju\xc4\x8duje znanstveno razumevanje o tem, kako dose\xc4\x8di dober zvok znotraj stavbe. To obi\xc4\x8dajno vklju\xc4\x8duje \xc5\xa1tudijo razumljivosti govora, zasebnosti govora in kakovosti glasbe v grajenem okolju.\n_START_SECTION_\nElektroakustika\n_START_PARAGRAPH_\nTa disciplina se ukvarja s snemanjem, manipulacijo in reprodukcijo zvoka s pomo\xc4\x8djo elektronike. To lahko vklju\xc4\x8duje izdelke, kot so mobilni telefoni, velikih \xc5\xa1tevilo javnih naslovov sistemov ali navidezne resni\xc4\x8dnosti sistemov v raziskovalnih laboratorijih.\n_START_SECTION_\nZvok in hrup okolja\n_START_PARAGRAPH_\nOkoljska akustika se ukvarja s hrupom in vibracijami, ki jih povzro\xc4\x8da \xc5\xbeeleznica, cestni promet, letala, industrijska oprema in rekreativne dejavnosti. Glavni cilj teh \xc5\xa1tudij je zmanj\xc5\xa1ati raven okoljskega hrupa in vibracij. Sedaj ima raziskovalno delo tudi poudarek na pozitivni uporabi zvoka v urbanih okoljih: hrupu in miru.\n_START_SECTION_\nGlasbena akustika\n_START_PARAGRAPH_\nGlasbena akustika je \xc5\xa1tudija fizike akusti\xc4\x8dnih in\xc5\xa1trumentov; obdelava avdio signala, ki se uporablja v elektronski glasbi; Analize ra\xc4\x8dunalni\xc5\xa1ke glasbe in kompozicijo ter percepcijo in kognitivne nevroznanosti glasbe.\n_START_SECTION_\nPsihoakustika\n_START_PARAGRAPH_\nPsihoakustika pojasnjuje kako ljudje reagirajo na zvok.\n_START_SECTION_\nGovor\n_START_PARAGRAPH_\nAkustiki preu\xc4\x8dujejo proizvodnjo, predelavo in dojemanje govora. Prepoznava govora in sinteza govora sta dve pomembni podro\xc4\x8dji pri obdelavi govora, ki ga uporabljajo ra\xc4\x8dunalniki. Ta predmet se prekriva tudi z disciplinami fizike, fiziologije, psihologije in jezikoslovja.\n_START_SECTION_\nUltrazvok\n_START_PARAGRAPH_\nV ultrazvok spadajo zvo\xc4\x8dne frekvence previsoke, da bi jih ljudje sli\xc5\xa1ali. V to podro\xc4\x8dje spada tudi medicinski ultrazvok, sonokemija, karakterizacija materiala in podvodna akustika.\n_START_SECTION_\nVibracija in dinamika\n_START_PARAGRAPH_\nTo je raziskava o tem, kako mehanski sistemi vibrirajo in vplivajo na okolico. Aplikacije lahko vklju\xc4\x8dujejo: tresenje tal iz \xc5\xbeeleznic; izolacijo  za zmanj\xc5\xa1evanje vibracij v dvoranah; preu\xc4\x8devanje, kako  lahko vibracije \xc5\xa1kodujejo zdravju, nadzor vibracij za za\xc5\xa1\xc4\x8dito stavb pred potresi, ali merjenje, kako struktura nosi zvo\xc4\x8dne premike skozi zgradbo.'